Voicechas Baranovskis

Voicechas Baranovskis (; 1548, Baranuvas – 1616, Lovičius) – ATR valstybinis ir bažnytinis veikėjas, Romos katalikų vyskupas, Gniezno arkivyskupas, Lenkijos ir Lietuvos primas 1608–1615 metais.

 Biografija 

Lenkijos bajorų Baranovskių giminės atstovas, herbo „Jastrzemb“ savininkas. Niekur nesimokė, bet visko pasiekė savarankiško mokymosi keliu.

1581 buvo įšventintas į dvasininkus. Iš pradžių tarnavo karaliaus Stepono Batoro sekretoriumi. Visur lydėjo karalių, tame tarpe, Pskovo apgulties metu 1581–1582 metais ir Jam-Zapolskio taikos sudaryme su Rusijos valstybe.

1581 m. Steponas Batoras paskyrė jį Karūnos didžiuoju sekretoriumi.

1584 m. tapo Peremyšlio vyskupu.
1585 – vėl pašauktas į valstybės tarnybą – Karūnos pakancleris. Senatorius.

1587 m. senato vardu sveikini naujai išrinktą Lenkijos karalių Zigmantą III Vazą. Primygtinai reikalavo karalių pasirašyti pažadėtą prie ATR teritorijos prijungti Estiją.

1590 m. paskirtas Plocko vyskupu, kitais metais atsistatydino iš Karūnos pakanclerio posto.

1595–1596 m. – siunčiamas pasiuntiniu pas Romos popiežių Klemensą VIII.

1608 m. kurį laiką buvo Kujavijos vyskupu, tačiau netrukus buvo paskirtas Gniezno arkivyskupu (su Lenkijos primo titulu).

Istorikai pažymi, kad Voicechas Baranovskis buvo didelis muzikos mylėtojas ir globojo talentingus kompozitorius ir muzikantus. 1594 metais savo lėšomis organizavo dvasinę seminariją Pultuske, kuri veikė iki 1865 metų.

Mirė Lovičiuje. Jis buvo palaidotas Gniezno katedros koplyčioje specialiai jam pastatytoje.

 Nuorodos 
 Archbishop Wojciech Baranowski

Kategorija:Lenkijos bajorai
Kategorija:Karūnos pakancleriai
Kategorija:Karaliaus sekretoriai
Kategorija:Gniezno arkivyskupai
Kategorija:Peremyšlio vyskupai
Kategorija:Vloclaveko vyskupai
Kategorija:Lenkijos diplomatai